আবদুল আজিজ ইবনে সৌদ
আবদুল আজিজ ইবনে আবদুর রহমান ইবনে ফয়সাল ইবনে তুর্কি ইবনে আবদুল্লাহ ইবনে মুহাম্মদ আল সৌদ (, ; ১৫ জানুয়ারি ১৮৭৬ – ৯ নভেম্বর ১৯৫৩) আরব বিশ্বে সাধারণভাবে আবদুল আজিজ বা ইবনে সৌদ বলে পরিচিত। তিনি আধুনিক সৌদি আরবের প্রতিষ্ঠাতা ও সৌদি আরবের প্রথম বাদশাহ।
সৌদি আরবের বাদশাহ
আবদুল আজিজ ইবনে সৌদ রিয়াদে তার পরিবারকে প্রতিষ্ঠিত করার মাধ্যমে ১৯০২ সালে বর্তমান সৌদি আরব জয় করা শুরু করেন। তিনি প্রথমে ১৯২২ সালে নজদ জয় করেন এবং এরপর ১৯২৫ সালে হেজাজ জয় করেন। এর ফলে তিনি নজদের সুলতান থেকে হেজাজ ও নজদের বাদশাহ এবং ১৯৩২ সালে সৌদি আরবের বাদশাহ হন।